**ΑΝΑΚΟΙΝΩΣΗ**

**Υποτροφίες από την PeopleCert σε φοιτητές με καταγωγή από Κωνσταντινούπολη, Ίμβρο και Τένεδο για Προγράμματα Μεταπτυχιακών και Διδακτορικών Σπουδών**

Ο όμιλος εταιρειών PeopleCert ανακοινώνει το Πρόγραμμα Υποτροφιών «Τιμώντας τους Κωνσταντινουπολίτες Δασκάλους μας» στη μνήμη των τριών αειμνήστων διαπρεπών καθηγητών της ομογένειας:

1. Υποτροφία «Δημήτρης Φραγκόπουλος» στον τομέα της Ελληνικής Γλώσσας και Φιλολογίας
2. Υποτροφία «Δημήτρης Νικολαΐδης» στον τομέα της Αγγλικής Γλώσσας και Φιλολογίας
3. Υποτροφία «Αλέξανδρος Αλεξανδρίδης» στον τομέα των Θετικών Επιστημών

Οι υποτροφίες είναι ετήσιες - μέχρι του ποσού των €8.000 εκάστη - και περιλαμβάνουν και το τρέχον ακαδημαϊκό έτος 2022-2023.

 Η δράση υλοποιείται με την αρωγή της [Οικουμενικής Ομοσπονδίας Κωνσταντινουπολιτών (ΟΙ.ΟΜ.ΚΩ.)](http://www.oiomko.org/) και στοχεύει στην έμπρακτη στήριξη της ελληνικής ομογένειας της Πόλης, προσφέροντας σε ταλαντούχους νέους τη δυνατότητα να συνεχίσουν τις σπουδές τους, οπουδήποτε στον κόσμο.

Επιλέξιμοι είναι οι μέχρι δεύτερης γενιάς φοιτητές μεταπτυχιακών σπουδών ή υποψήφιοι διδάκτορες με καταγωγή από την Κωνσταντινούπολη, την Ίμβρο και την Τένεδο, ανεξαρτήτως τόπου σπουδών και κατοικίας.

Η Επιτροπή Αξιολόγησης που είναι αρμόδια για τη χορήγηση των υποτροφιών αποτελείται από τα παρακάτω μέλη:

* Πρόεδρος: Γιώργος Δουκίδης, Καθηγητής Οικονομικού Πανεπιστημίου Αθηνών
* Μέλος: Νικόλαος Ουζούνογλου, Ομότιμος Καθηγητής του Εθνικού Μετσόβιου Πολυτεχνείου και Πρόεδρος της ΟΙ.ΟΜ.ΚΩ.
* Μέλος: Ανδρέας Ρομπόπουλος, Δημοσιογράφος και Εκδότης της εφημερίδας ΗΧΩ της Πόλης
* Μέλος: Σεραφείμ Κωνσταντινίδης, Δημοσιογράφος
* Μέλος: Ελένη Νικολαΐδου, Διευθύντρια Εταιρικής Υπευθυνότητας PeopleCert

Οι ενδιαφερόμενοι μπορούν να υποβάλουν την υποψηφιότητά τους μαζί με τα απαραίτητα δικαιολογητικά χρησιμοποιώντας την παρακάτω φόρμα **μέχρι την Παρασκευή 10 Μαρτίου 2023**.

Τα αποτελέσματα θα ανακοινωθούν σε αυτή την ιστοσελίδα εντός Απρίλιου 2023.

Δείτε αναλυτικά την πρόσκληση ενδιαφέροντος στην ιστοσελίδα [**peoplecert.org/scholarships**](https://www.peoplecert.org/scholarships)

**Τέλος Ανακοίνωσης**

**From:** Tsirozidi, Aliki <[Aliki.Tsirozidi@peoplecert.org](mailto:Aliki.Tsirozidi@peoplecert.org)> **On Behalf Of** Nicolaides, Byron  
**Sent:** Thursday, February 16, 2023 2:06 PM  
**To:** [katsan@staff.hmu.gr](mailto:katsan@staff.hmu.gr); [rector@hmu.gr](mailto:rector@hmu.gr)  
**Subject:** Ανακοίνωση Προγράμματος Υποτροφιών από την PeopleCert

Αξιότιμε κύριε Κατσαράκη,

Με το παρόν μήνυμα, θα ήθελα να σας γνωστοποιήσω την πρωτοβουλία του **ομίλου PeopleCert** να προσφέρει ένα **Πρόγραμμα Υποτροφιών** για μεταπτυχιακούς φοιτητές ή υποψήφιους διδάκτορες με **καταγωγή** **μέχρι δεύτερης γενιάς από την Κωνσταντινούπολη, την Ίμβρο και την Τένεδο**, ανεξαρτήτως τόπου σπουδών και κατοικίας.

Ως γέννημα-θρέμμα Κωνσταντινουπολίτης γνωρίζω ότι ο Ελληνισμός της Πόλης διατηρήθηκε ζωντανός χάρη στη βοήθεια που απλόχερα πρόσφεραν οι δάσκαλοί μας - μεταξύ άλλων - αφιλοκερδώς, για να μας μορφώσουν και να μας βοηθήσουν να γίνουμε καλύτεροι άνθρωποι. Γι’ αυτό, μέσω των δράσεων μας στην PeopleCert - χωρίς πάντα να τις δημοσιοποιούμε - επιδιώκουμε να στηρίζουμε την Ομογένεια της Πόλης και ιδιαίτερα το πιο πολύτιμο κομμάτι της, τους νέους.

Το Πρόγραμμα Υποτροφιών **«Τιμώντας τους Κωνσταντινουπολίτες Δασκάλους μας**» υλοποιείται με την αρωγή της Οικουμενικής Ομοσπονδίας Κωνσταντινουπολιτών (ΟΙ.ΟΜ.ΚΩ.) στη μνήμη των τριών αειμνήστων διαπρεπών καθηγητών της Πόλης, οι οποίοι αποτέλεσαν πρότυπο για τους μαθητές τους, υπόδειγμα συνέπειας και παιδαγωγικής αφοσίωσης:

1. Υποτροφία **«Δημήτρης Φραγκόπουλος»** στον τομέα της **Ελληνικής Γλώσσας και Φιλολογίας**
2. Υποτροφία **«Δημήτρης Νικολαΐδης»** στον τομέα της **Αγγλικής Γλώσσας και Φιλολογίας**
3. Υποτροφία **«Αλέξανδρος Αλεξανδρίδης»** στον τομέα των **Θετικών Επιστημών**

Οι υποτροφίες είναι **ετήσιες**, μέχρι του ποσού των 8.000 ευρώ εκάστη, και περιλαμβάνουν **και το τρέχον ακαδημαϊκό έτος 2022-2023.**

Η επιλογή των υποτρόφων θα γίνει από πενταμελή επιτροπή αξιολόγησης, επικεφαλής της οποίας είναι ο διακεκριμένος πανεπιστημιακός **κ. Γεώργιος Δουκίδης**. Τα υπόλοιπα μέλη είναι ο πανεπιστημιακός και Πρόεδρος της ΟΙ.ΟΜ.ΚΩ **κ. Νικόλαος Ουζούνογλου**, οι διακεκριμένοι δημοσιογράφοι, που κατάγονται από την Κωνσταντινούπολη **Σεραφείμ Κωνσταντινίδης** και **Ανδρέας Ρομπόπουλος** και η **Ελένη Νικολαΐδου**, Διευθύντρια Εταιρικής Υπευθυνότητας της PeopleCert.

Στην ιστοσελίδα [**peoplecert.org/scholarships**](https://www.peoplecert.org/scholarships) υπάρχει αναλυτικά η πρόσκληση ενδιαφέροντος.

Οι ενδιαφερόμενοι  μπορούν να υποβάλουν την υποψηφιότητά τους μαζί με τα απαραίτητα δικαιολογητικά μέχρι την **Παρασκευή 10 Μαρτίου 2023** ενώ τα αποτελέσματα θα ανακοινωθούν εντός Απριλίου.

Ελπίζουμε στη στήριξή σας μέσω περαιτέρω επικοινωνίας της παρούσης επιστολής στην πανεπιστημιακή κοινότητα και στους φοιτητές σας.

Με ιδιαίτερη εκτίμηση,

Βύρων Νικολαΐδης

Ιδρυτής & Πρόεδρος, Όμιλος PeopleCert